Khaldoon Al Mubarak

Khaldoon Khalifa Al Mubarak(; lahir 1975) ialah seorang ahli perniagaan Emiriah Arab Bersatu.

Menerima pendidikan di Amerika Syarikat, dia memasuki kerjaya dalam pembinaan dan hartanah, menjadi CEO Mubadala Development Company. Beliau menganggotai beberapa Lembaga pengarah termasuk First Gulf Bank, Aldar Properties dan Ferrari. Al Mubarak juga ahli Majlis Eksekutif Abu Dhabi dan  Pengerusi Lembaga Eksekutif Hal Ehwal.

Dia menjadi pengerusi Manchester City selepas kelab itu dibeli oleh Abu Dhabi United Group pada bulan September 2008.

Kehidupan awal
Al Mubarak dilahirkan di Abu Dhabi, Emiriah Arab Bersatu dan menerima pendidikan di Amerika Syarikat, di mana beliau memperolehi ijazah dalam bidang Ekonomi dan Kewangan dari Universiti Tufts, Boston, Massachusetts. Jawatan pertamanya adalah sebagai eksekutif jualan di Abu Dhabi National Oil Company.

Karier
Al Mubarak terlibat dalam pembinaan dan hartanah. Selepas bekerja di syarikat minyak itu, beliau telah diambil bekerja oleh UAE Offsets Group, dimana dia memegang beberapa jawatan dalam syarikat itu. Sejak itu beliau merupakan Naib Presiden Eksekutif Korporat di Dolphin Energy. Dia adalah CEO dan pengarah urusan syarikat pelaburan milik kerajaan Mubadala Development, yang melaksanakan projek kilang aluminium $5 billion di King Abdullah Economic City. Syarikat beliau juga memiliki saham yang besar dalam syarikat-syarikat lain, termasuk 5% bahagian dalam Ferrari, 8.1% bahagian dalam AMD, 7.5% bahagian dalam Carlyle Group dan satu bahagian dalam General Electric. Pada bulan Mei 2005, beliau telah dilantik sebagai Naib Pengerusi Oasis International Leasing, sebuah syarikat pajakan berpangkalan di Abu Dhabi. Melalui Mubadala Development, Al Mubarak merupakan pengerusi Pusat Diabetes Imperial College London (ICLDC) yang dibuka di Abu Dhabi pada tahun 2006, Naib Pengerusi Piaggio Aero, dan Naib Pengerusi LeasePlan. Selain itu, dia berada dalam banyak lembaga pengarah termasuk ALDAR Properties, Emirates Foundation dan First Gulf Bank.

Apabila kerajaan Abu Dhabi telah disusun semula pada tahun 2006, Al Mubarak menjadi pengerusi Lembaga Eksekutif Hal Ehwal dan ahli Majlis Eksekutif Abu Dhabi. Beliau juga merupakan ahli Majlis Pendidikan Abu Dhabi, pengarah Majlis Abu Dhabi bagi Pembangunan Ekonomi (ABCED), dan Pengerusi Jabatan Organisasi dan Pentadbiran. Al Mubarak merupakan pengerusi bersama Majlis Perniagaan AS-UAE United States Chamber of Commerce, yang ditubuhkan pada tahun  2007, pengerusi Pihak Berkuasa Zon Abu Dhabi Media, dan naib pengerusi Majlis Perancangan bandar Abu Dhabi yang ditubuhkan pada tahun 2007.

Kehidupan peribadi
Pada tahun 2007, Al Mubarak telah dijadikan Commander of the Star of the Order of the Italian Solidarity atas sumbangan beliau kepada hubungan ekonomi antara Itali dan Emiriah Arab Bersatu. Al Mubarak adalah pembantu yang dipercayai Mohammed bin Zayed Al Nahyan. Sebagai sebahagian daripada pengambil alihan Manchester City F.C. oleh Abu Dhabi United Group pada 21 September 2008, ia telah dilaporkan bahawa Al Mubarak akan menggantikan Thaksin Shinawatra sebagai pengerusi. Ia juga dilaporkan bahawa pengambil alihan itu akan siap sepenuhnya pada 24 September 2008. Sebagai pengerusi Abu Dhabi Motor Sport Management Company, Al Mubarak juga seorang tokoh utama dalam rundingan untuk Grand Prix. Beliau juga berpengaruh dalam mendapatkan Piala Dunia Kelab FIFA untuk diadakan di Abu Dhabi. Al Mubarak juga ahli Lembaga Pemegang Amanah Universiti New York dan  beliau telah menyelia pembangunan kampus di Abu Dhabi.

Rujukan

Ahli perniagaan Emiriah Arab Bersatu
Alumni Universiti Tufts
Pengerusi dan pelabur bola sepak Inggeris
Pengerusi dan pengarah Manchester City F.C.
Orang hidup
Orang Muslim Emiriah Arab Bersatu
Ketua pegawai eksekutif